
Rapiens  inclytae  Facultatis  medicae  Lex  iubet, 

ut  Laurea  Doctoris  Medicinae  coronandus  opus- 
culum quoddam  in  lucem  proferat.  Latissimus 
qnidem  scientiarum  medicarum  se  mihi  in  scri- 
bendo offerebat  campus  ita , ut  in  tanta  thema- 
tum ubertate  dubius  haeserim,  quidnam  Disser- 
tatione mea  inaugurali  ederem.  Tandem  aquas 
minerales  artificiales  seligens  in  conscribendis  his 
sic  processi,  ut  primo  methodum  eas  chemice  ana- 
lysandi,  tum  vero  easdem  artificialiter  compo- 
nendi descripserim. 

Nec  praetermittere  possum  solenni  hac , qua 
maxime  festivum  recolo  diem , occasione  , ut  Ad- 
modum Reverendo  Domino  Josepho  Urbanovszky 
Oppidi  Csejthae  Parocho , et  Spectabili  Domino 
•losepho  Karger  Stabali  Campi  Medieo  Cogna- 
tis intimo  mihi  iunctis  sanguine  pro  beneficiis 
mihi  praestitis  summas , quas  possum  imo  de 

corde  haustas  referam  grates;  prout  et  Perillu* 
stri  Domino  Thomae  Urbanovszky  Avunculo 
Amantissimo,  aestimatissimaeque  Illius  Conjugi, 
qui  vices  parentum  gerentes  maxima  in  me  inde 
ab  aetate  puerili  usque  ad  ultimum  cursus  me' 
dici  annum  beneficia  profudere. 

Dabam  Festini  die  Ha.  Julii  1841. 


auctor 

l » ‘ r ■ * *■'  i. 

V : - i w-i  • 


INTRODUCTIO. 


IVon  paucis  mineralibus  superbit  tellus  nostra  aquis, 
quae  processibus  incognitis  in  visceribus  terrae  paratae, 
qnalifatibiisque  inter  se  discrepantibus  pollentes  e sca- 
turiginibus in  terrae  superficiem  fluunt,  ut  morbis  adflicti 
mortales  his  corpus  mergendo  ,•  easque  hauriendo  salu- 
tares, imo  Divinos  illarum  experiantur  effectus.  Jam 
antiqui  Graeci  et  Romani  cum  Sacra  veneratione  de 
aquis  mineralibus  scribentes  viresque  admirandas  et  se- 
dem Divinitatis  eis  attribuentes  Templa  ad  eas  struxere. 
Cum  tamen  fontes  aquarum  mineralium  tum  ob  distan- 
tiam loci,  tum  ob  rei  domesticae  penuriam  a inultis 
saepe  visitari  nequirent ; non  defuere  viri  in  defesso  in 
id  incumbentes  conatu,  ut  aquas  minerales  artificiose 
componere , hisque  adflictae  humanitati  succurrere  va- 
leant. Inter  hos  memoratu  digni  sunt : J.  L.  A.  Krey- 

sig,1)  A.  Vetter, 2)  Osann,3)  Schmidt, 4)  cumprimis  vero 

t 

')  J.  L.  A.  Kreysig  iiber  den  Gebrauch  der  naturlichen  und 
kiinstlichen  Minneralwasser  von  Carlsbad,  Ems,  Marien- 
bad , Eger  , Pyrraont  und  Spaa.  1824. 

3)  A.  Vetter  iiber  den  Gebrauch  und  die  Wirkungen  kiinstlicher 
M.-brunnen.  1835. 

5)  Osann  physikalisch-medicinisohe  Darstellung  der  bekannten 
Heilquellen  der  vorziiglichslen  Lander  Furopa’s  1839. 

4)  Cb.  H.  Schmidt,  die  Fabrikation  der  kunstlichen  Mineral- 

Strate,* *)  qui  omnibus  in  id  adlaboravit  viribus,  ut 
aquas  minerales  artificiales  naturalibus  haud  dissimiles 
componeret,  et  reipsa  Anno  1818  Dresdae  institutum 
pro  aquis  mineralibus  fabricandis  erigens  conatus  suo* 
indefescos  optato  iam  dudum  effectu  coronatos  expertus 
est,  dum  numerus  bospitum  institutum  suum  invisen- 
tium quotannis  incresceret,  dum  historiae  morborum 
aquis  Struve  sanatorum  a Celeberrimis  Dresdensibus, 
et  Lipsiensibus  medicis  conscriptae  typis  ederentur. 
Addidit  his  pondus  J.  L.  A.  Kreysig,  qui  in  opere  suo 
de  usu  aquarum  mineralium  naturalium  et  artificialium 
scribens  dicit : „Auf  mich  selbst  haben  die  hiesigen 

(Dresdener)  Carlsbader  Wasscr  zweimal  ausserst  wohl- 
thatig  gewirkt,  und  ich  verdanke  ihnen  so  viel , wie 
den  natiirlichen.cC 

Fabricationem  aquarum  mineralium  praecedere  de- 
bet harum  prius  recta,  et  saepius  instituta  analysische- 
mica,  medio  cuius  parias  aquarum  min.  constitutivae 

innotescunt. 

» 

wasser  nebst  Eeschreibung  der  erprobtesten  in  Anwendung 
befindlichea  Apparate.  1840. 

*)  J.  A.  Struve  , uber  Nachbilduug  der  naturlichen  Heilquellen. 
Prstes  llefl  1824.  — Zvveites  Heft.  1826.  — 


I 

PARS  I. 


De  analysi  chemica  aquarum  mineralium. 

Nomine  aquarum  mineralium  veniunt  illae  aquae 
naturales , quae  substantias  peregrinas  in  tali  solutas 
tenent  proportione,  ut  in  organismo  animali  mutationem 
sensibus  distinguendam  producant.  — 

Aquae  minerales  in  sinu  terrae  generatae  in  super- 
ficie huius  oculis  se  sistentes  sunt  turbidae  vel  pellaci- 
dae.  In  casu  priore  tenent  materias  mechanice  eis  ad- 
haerentes, et  non  intime  mixtas,  ac  solutas.  In  casu 
posteriore  , qui  frequentior  est , substantiae  in  aqua  per- 
fecte solutae  sunt.  Pelluciditas  aqua  non  raro  3 etsi  at- 
mosphaera  in  eam  agat,  constans  est;  alias  vero  brevi 
disparet  tempore,  orto  mox  sedimento  ochraceo , vel  al- 
bicante , indicio : metallum  vel  terram  carbonicam  per 
abundans  gas  -+-  carbonicum  sub  simplici  atmospharae 
pressione  disparens  prius  salutam  aquae  infuisse. 

Color  ochreaceus  fundum  scaturiginis  tegens  martis 
praesentiam  indicat , prout  et  color  niger  in  plurimis  ca- 
sibus, sed  tunc  ferrum  sulfuri  unitum  est.  Incrusta- 
tiones albicantes  circa  et  in  fundo  fontis  conspicuae  a 
calce  ut  plurimum  carbonica  repetendae  sunt.  — Odor 

ovorum  putridorum  sulfur  prodit.  — E sapore  amaro  ad 
sales  certos  natri  et  magnesiae,  e sapore  vero  stiptico  ad 
martis  praesentiam  concludere  licet.  Praevalens  gas  -f- 
carbonicum  saporem  pungentem , acidiusculum , omnia 
reliqua  aqua  contenta  obvolventem  producit. 

Tandem  determinanda  est  quoque  gravitas  specifica, 
ut  a priori  innotescat , an  aqua  analysanda  substantiis 
solubilibus  plus  vel  minus  impraegnata  sit,  nec  ne?  ' 

I.  Examen  aquarum  mineralium  medio 
reagentium  cliemicorum. 

Investigatione  prima  modo  nunc  exposito  ad  fontes, 
si  fieri  possit,  peracta,  sequitur  alia  reagentibus  che- 
micis  instituenda , medio  cuius  non  solum  substantia- 
rum aqua  solutarum  praesentia ; verum  et  quantitas? 
nec  non  mutua  illarum  ad  se  invicem  relatio  innotescit. 
Investigatio  haec  sequenti  fiat  modo:  assumuntur  po- 
cula consveta  13,  quorum  10  replentur  aqua  recente 
examinanda,  3 vero  aqua  media  adminus  hora  prius  co- 
quenda , et  post  nefrigerationem  filtranda.  Nunc  pro- 
ba instituitur: 

1.  Charta  1 acinus,  quae  aquae  immersa  acido 
in  hac  libero  praesente  rubrum  acquirit  colorem , qui, 
si  per  gas-H  carbonicum  productus  sit,  mox  iterum  dis- 
paret. Gas  hydrogenii  sulfurati  liberi  praesentiam  in- 
dicat iam  odor  huic  proprius,  et  confirmat  solutio  plumbi 
vel  argenti  instillata  praecipitatum  nigrum  causans.  — 
Vel  loco,  chartae  lacmus  investigatio  peragitur  Tinctu- 
ra 1 acinus  (quae  e cremato  calido , ut  melius  asservari 
queat,  et  lacnius  paratur),  huius  guttis  aliquot  aquae 
examinandae  instillatis,  si  haec  in  rubrum  vergat  colo- 
rem, acidum  liberum  tenet.  Color  ruber  spatio  12  vel 

24  horarum  disparens,  gns  -|-  carbonicuni  indicat,  cu- 
ius praesentia  demonstrutur  etiam  eo,  quod  aqua  cocta 
instillata  huic  Tinctura  lacmus  rubrum  non  adquirat  co- 
lorem. Rubor  profundus  salem  metallicum  prodit. 

2.  Aqua  calcis  aquae  probandae  infusa  gas  4- 
carbonicuni  super  abundans  neutralisat,  cumque  eo,  qua 
carbonas  calcis  s.  creta  et  cum  hac  terrae  quoque  et  me- 
talla gas  acido  carbonico  prius  soluta  praecipitantur. 
Praecipitatum  gas  4-  carbonico  libero  praesente  ndfusa 
s.  q.  aqua  cocta  clenuo  solvitur,  et  quidem  eovfaciiius, 
si  guttae  aliquot  aquae  calcis  prius  instillentur  solutio- 
nem pro  brevi  turbantes  tempore.  Si  contra  aqua  non 
gas  4-  carbonicuni  liberum,  verum  bicarbonates  solutos 
teneat,  turbida  manebit  addita  quantacunque  aquae  co- 
ctae quantitate. 

3.  Alcali  vel  terra  carbonica  in  qua  praesente  in- 
stillata Tinctura  For  na  mbucii  vel  potius  Tinc- 
tura ligni  campechiani  flavo  fuscum  imo  purpu- 
reum acquiret  illa  colorem. 

4.  Murias  barytae  praecipitat  sulfatem  bary- 
tae.  Aquae  alcalinae  priusquam  solutio  barytae  instille- 
tur , ad  praecavendam  alcali  in  barytam  reactionem  aci- 
dum quoddam  addendum  est. 

5.  Nitras  argenti  indicat  sales  muritaticos  orto 
praecipitato  caseoso-floccoso , quod  si  initio  nigri  vel 
fusci  sit  coloris  gas  hydrogenium  sal  furatum  indicat. 

6.  Ox  alate  amnion  i ae  vel  ox  alate  kali 
acidulo  aquae  examinandae  instillato  sedimentum 
calce  oxalica  constans  lente  deponitur. 

7.  Solutio  iiltrata  phosp  liate  ammoniae  basi- 
co  decomponitur , quod  praesentiam  magnesiae  docet. 

S.  Alcalia  caustica  praecipitant  sales  terreos 
et  metallicos.  Praecipitatum  album  tempore  flavum  eva- 
dens ferri  vel  principii  extractivi  terram  praecipitatam 
colorantis  praesentiam  demonstrat. 

9.  Carbonas  kali  neuter  dejicit  sales  ter- 
reos et  metallicos , sed  non  gas  -f-  carbonico , verum 
alio  quodam  acido  gaudentes. 

10.  Prussias  kali  et  ferri  aquas  alcalino- 
martiales  colore  tingit  viridi , spatioque  aliquot  hora- 
rum , sedimentum  coeruleo  viride  oritur.  Nullo  vero 
alcali  in  aqua  praesente  , vel  hoc  acido  quodam  prius 
saturato  sedimentum  coerulei  evadit  coloris. 

11.  Murias  auri  neuter  secundum  Ficinuin 
aquis  ferrum  tenentibus  turbatur,  et  aurum  deponit  re- 
gulinum,  quod  et  in  aquis  in  lixivium  sanguinis  et  tinc- 
turam gallarum  non  reagentibus  conspicitur.  Accidum 
tamen  liberum  natro  carbonico  prius  saturandum  est. 

12.  Tinctura  gallarum  v. in  defectu  huius  in- 

fusum gallarum  alcoholicum  aquam  recenter  e fonte 
haustam  primo  obtutu  non  mutat,  mox  tamen  eam 
colorat.  Color  laete  purpureus,  qui  plures  post  horas 
non  intenditur,  parcam  ferri  indicat  quantitatem.  Aquae 
multum  alcali  tenentes  colorem  luridum,  viridem  inter 
et  profunde  fuscum  variantem  largiuntur.  — Si  tinc- 
tura gallarum  in  aqua  cocta  colorem  purpureum  non 
causet,  indicium  est:  oxydulum  ferri  gas  -+-  carbonico 

solutum  esse,  et  si  spatio  aliquot  horarum  aqua  cocta 
cum  tinctura  gallarum  viridem  acquisierit  colorem,  kali 
tenebit.  Reactio  haec  summe  sensilis  est,  ita  ut  quanti- 
tas minima  alcali  modo  nunc  exposito  detegi  valeat. 
Necessarium  tamen  est  pro  proba  hac  rite  instituenda, 

aquam  diu  coquere  , nam  secus  carbonas  magncsiae  in 
aqua  fors  praesens  reactionis  huius  causa  erit. 

II.  Examen  partium  fixarum  in  aqua 
praesentium. 

Certa  aquae  quantitas  vase  porcelianeo  vel  vitreo 
charta  tegendo  temperatura  leni  ad  ebullitionis  gradum 
non  augenda  ad  siccum  evaporatur.  Notandum  quod 
aqua  multum  de  gas  tenens  per  4§  horas  aeri  prius  ex- 
ponenda , vel  sub  evaporationis  initio  vas  vitro  tegen- 
dum est,  ut  quod  tempore  pffcvvescentiae  ad  vitrum  se 
deponit,  ablui  queat.  Non  est  tamen  necesse  aquam 
nunc,  ut  pondus  determinari  queat,  ad  siccum  usque 
evaporare , nam  id  sine  detrimento  materiae  vase  con- 
tentae fieri  haud  posset,  ni  vas  tam  determinatae  sit 
magnitudinis , ut  primo  id  cum  massa  eo  contenta , et 
dein  solitarium' pondehui  queat. 

Methodus  massam  siccam  post  evaporationem  resi- 
duam investigandi  est  varia,  prout  haec  sales , vel  al- 
rali  liberum  tenet.  In  casu  primo: 

A)  Massa  post  evaporationem  resida  alcohole  spa- 
tio aliquot  horarum  maceranda , fiitranda.  Solutio  al- 
coholica tenet:  Muriatein  kali  etnatri;  muriatem  cal- 
cis et  magncsiae;  principium  extractivum  (solutionem 
eoiore  fusco-fiavo  tingens) , et  resinam.  Solutio  alcoho- 
lica vase  vitreo  prius  ponderato  ad  siccum  evaporatur, 
residuumque  ponderatum  alcohole  dentio  solvitur.  Sa- 
les muriatici  aqua  contenti , quod  fere  semper  locum 
habet , aleati  inulto  praesente  natro  carbonico  coctionis 
ope  praecipitantur;  priuspuam  tamen  id  fiat,  consultum  . 
est,  guttas  aliquot  nmmoniae  causticae  addere,  quae 

si  praecipitatum  causent , hoc  vel  phosphas  calcis  est* 
vel  alia  terra  examini  subjicienda.  Si  terrae  praecipia 
tatae  calcem  vel  magnesiam  teneant,  separentur  me- 
thodo supra  in  exemplo  secundo  exposita.  Solutio  na-* 
tro  de  composita  H-  nitrico  saturatur  et  nitrate  argenti 
praecipitatur,  Praecipitatum  ortum  super  filtro  prius  pon- 
derato positum  lavatur,  et  rite  siccatur,  indicatque  hoc 
-+-  muriaticum  contineri.  Solutio  per  argentum  decom- 
posita  examinanda  est  nunc  an  kali  teneat?  Quare  ar- 
gentum ex  illa  per  muriatem  sodae , vel  -t-  muriaticum 
praecipitatur  , filtrata  dcin  ad  punctum  crystalltsationis 
evaporatur,  et  methodo  supra  in  exemplo  tertia  expo- 
sita cum  bicarbocate  sodae  et  oxydo  platini  miscetur. 

Detecta  sic.  kali,  magnesiae,  et  acidi  muriatici 
quantitate , quantitas  acidi  pro  saturatione  adhibiti  ab 
illa  subtrahitur.  Acidum  remanens  natro  iunctum  fue- 
rat; sic  detegitur  natrum , et  e quatuor  his  salibus  cu- 
iuscunque quantitas  in  statu  ab  aqua  libero. 

B)  Residuum  in  vase  aqua  tepida  abluatur,  aflfun- 
daturque  residuo  (sub  A)  in  filtro  obvio  alcoholc  inso- 
bili ; huic  nunc  aqua  calida  tamdiu  adfunditur , donec 
aliquid  soluti  per  filtrum  transeat.  Solutio  calce,  mag- 
nesia  et  natro  H-  sulfurico  innetis,  raro  kali  constat. 
Sales  hi  ab  invicem  sequenti  separantur  ratione:  gutta 
ammoniae  causticae  prius  instillatur,  ut  videatur,  an 
praecipitatum  oriatur , quod  ortnm  pro  se  investigan- 
dum; terrae  deih  rtatro  carbonico , acidum  vero  sulfuri- 
cum  baryta  muriatica  praecipitatur. 

€)  Si  massa  salina  alcoholc  solubilis  sales  nitri- 
cos  simul  teneat,  analysis  camplicata  erit.  Determinata 
basium  et  H-  muriatici  quantitate  assumere  licet:  quan- 

fitatem  acidci  nitrii  tantam  esse,  ut  ad  iuvenlam  basium 
superabundantem  partem  saturandam  sufficiat. 

D)  Si  aqua  gypsum  teneat , pars  in  aqua  frigida 
insolubilis  diu  in  partibus  aquae  500  (optime  portioni- 
bus divisis)  coquenda.  Solutio  dein  gypsum  tenens  ad 
siccum  evaporatur , residuumque  in  crucibulo  platineo 
ad  candescentium  uritur.  Gypsum  ante  ustionem  partem 
ut  plurimum  principii  extractivi  sibi  iunctam  habens 
coloris  est  flavicantis. 

E)  Id  quod  alcohole  et  aqua  ex  patina  ablui  ne- 
quit, modico  -f-  muriatico  solvitur,  et  cum  residuo  in 
Jfiltro  (sub  D)  miscetur.  Utile  non  raro  est,  ante  solu- 
tionem massae  huius  principum  extractivum  ustione 
destruere.  Solutio  -t-  muriatici  tenet:  ferrum,  manga- 
num, calcem  et  magnesiam,  quae  modo  supra  descripto 
ab  invicem  separantur. 

Aquae  quaedam  tenent  carbonatein  strontianae, 
calcem  fluoricam,  et  phosphoricam,  item  phosphatem 
aluminae.  Terra  strontiana  obtinetur  sub  analysi  Cum 
terra  calcaria , a qua  separatur : utramque  prius  in  H- 
nitrico  solutam  ad  siccum  evaporando , residuumque  al- 
cohole absoluto,  quod  nitratem  strontianae  insolutum 
relinquit , solvendo. 

Analysis  chemica  aquarum  alcalinarum  est  multo 
simplicior.  Aqua  examinanda  ad  siccum  evaporatur, 
tesiduumque  ad  candescentium  ustum,  ac  ponderatum 
acido  acetico  sut uratur,  acetate  vel  nitrate  barytae  dein 
dccomponeudum , praecipitato  orto  solutio  nitrate  ar- 
genti iterum  dccomponitur , priusquam  tamen  id  liat, 
acidum  nitricum  ad  impediendam  argenti  acetici  praeci- 
pitationem addendum  est.  Tum  excalCulanda  quantitas 
salium  sulfuricorum  et  muriaticorum  : pars  superabun- 

dans  est  kali  carbonicum.  Saepe  aquae  alcalinae  sales 
phosphovicos  tenent  sequenti  detegendes  ratione : prae- 
cipitato prius  per  -f-  muriaticum  argento , solutio  filtrata 
in  lagena  rite  obturata  ammonia  caustica  saturatur  , quo 
facto  phosphas  barytae  cadit.  Si  nunc  in  kali  inqui- 
rendum sit , solutione  ad  siccum  evaporata  residuum  in 
solutione  carbonatis  barytae , barytam  insolutam  relin- 
quente, solvitur;  tum  ammonia  evaporata  sal  residuus 
ad  candescendam  ustus  modo  iam  exposito  solutione 
platini  tractatur. 

Jodium , puod  cumprimis  in  aquis  naffo  abundanti- 
bus reperitur , sequenti  detegitur  ratione : Aquae  inves- 
tigandae quantitas  magna  ad  siccum  evaporatur,  resi- 
duumque alcohole  rectificatissimo  tractatur,  solvit  hoc 
sales  omnes,  carbonatibus  demtis,  solutioni  nunc  addi- 
tur amylum  prius  coctum  (Professor  Tognio  recens  ad- 
hibet), tum  ad  eliberandum  hydrojodinatein  acidum 
quoddam  secundum  Professorem  Tognio  sulfuricum 
guttatim  instillatur,  quo  facto  solutio  initio  rubella, 
dein  coerulesccns  evadit;  si  vero  iodium  parca  insit 
quantitate,  solutio  rubella  manebit.  — Proba  haec  et 
cum  aqua  non  evaporata  sequenti  institui  potest  ratione : 
Aquae  examinandae  additur  prius  amylum,  hoc  facto 
si  iodium  liberum  sit,  solutio  ruffescere,  tum  coeru- 
lescere  incipit ; secus  color  non  mutatur , quod  indicat, 
iodium  liberum  haud  esse : quare  ad  liberandum  hydro- 
jodinatem , ut  supra , 4-  sulfuricum  ast  guttatim  in- 
callandum secus  magna  exoritur  effervescentia  examen 
valde  turbans. 

Basse  et  Westrurab  anno  1S05  in  aquis  suk 
fureis  materiam  peculiarem  foetentem,  (resinam  foeten- 
tem) sui  Ture  , materia  resinosa,  et  gas  hydrogenio  sul- 
furato constantem  repercre.  Similis  est  haec  materiae; 

oleo,  resina,  et  sulfure  compositae.  Detegitur  seqnenti 
ratione:  aqua  in  retorta  excipulo  provisa  coctionis  opo 
atl  siccum  evaporatur;  residuo  post  evaporationem  alco- 
hol superfunditur,  quod  materiam,  illam  foetentem  et  sa- 
les alcohole  soln-biles  solvit.  Solutio  alboholica  a re- 
siduo separata  adfusa  ei  parca  quantitate  aqua  destillati- 
oni exponitur,  sub  hac  alcohole  abacto  (emanet  materia 
resinosa  forma  olei  flavicantis  aquae  innatantis. 

III.  Examen  substantiarum  gasformium  aquis 
mineralibus  contentarum. 

0 

Fit  hoc  sequenti  modo : Lagena  rotunda  100"  us- 
que 200"  cub-  aquae  recipiens  sic  aqua  probanda  reple- 
tur, ut  in  collo  lagenae  duo  solum  pollices  cubici  vacui 
remaneant ; hoc  facto  orificium  lagenae  epistomio  tubum 
ligneum  pro  emittendo  gas  gerente  clauditur,  tubus  hic 
in  lagenam  aliam  % p.  aquae  calcis  et  ammoniae  cau- 
sticae tenentem  ac  50"  cub.  aquae  recipientem  ita  deri- 
vatur , ut  fundum  fere  lagenae  huius  attingat. 

Lagena  balneo  maris  ad  altitudinem  aliquot  polli- 
cum imposita  lente  incalescat  ita , ut  aqua  ad  ebullitio- 
nis gradum  perducatur.  Temperatura  aquae  ita  aucta, 
ut  puncto  ebullitionis  proxima  evadat,  gas  evolvi  inci- 
pit, quod  ab  aqua  calcis  lagena  secunda  contenta  ab- 
sorbtum  sensim  qua  creta  cadit.  Ammonia  impedit,  ne 
gas  H-  carbonicum  non  absorbtuin  secedat.  Ubi  vapo- 
res aqucos,  qui  dein  condensantur,  gas  -f-  carbonicum 
non  amplius  comitatnr,  lagena  rite  clausa  separatur,  et 
gas  + carbonico  cum  calce , qua  creta , praecipitato 
aqua  calcis  residua  ope  syphonis  extrahitur  ; creta  vero 
filtro  imponitur , et  si , quod  frequenter  accidit,  crystalli 
in  parietibus  lagenae  visuntur , hae  defusae  lagena  aqua 

calcis  -|-  muriatico  solvantur,  e solutioneque  ncutrali- 

sata  Instillata  ammonia  oXalica  praecipitatum  ortum 
filtro,  ut  supra,  imponatur;  cum  priore  lavetur,  sic- 
catumque  lente  ad  candescentiam  uratur , per  quod  gas 
*-j-"  carbonicum  abigitur  , cuius  volumen  e pondere , et 
volumine  carbonatis  calcis  calculo  instituto  innotescit. 

Volumen  aeris  atmosphaerici  detegitur,  si  proba 
supra  iastituta  ita  modificetur , ut  lagena  aqua  ita  re- 
pleatur , ut  nullus  in  ea  remaneat  aer , et  ut.  temporo 
coctionis  evolutum  gas  in  lagena  inversa  aquam  calcis 
et  solutionem  kali  caustici  dilutam  tenente  accumuletur. ' 

t)c  artificiali  aquarum  mineralium 
compositione.  * 

A)  In  genere. 

Aquas  minerales  fluida  elastica  nort  tenentes  ftrti* 
ficialiter  componere  labor  saepe  perquam  facilis  est  ita, 
Ut  scopo  hoc  potiri  cupiens  principia  solum  aquae  minei 
falis  constitutiva  ex  analysi  patentia  iusta  proportione 
inter  se  misceat , et  in  volumine  aquae  determinato  sol* 
Vat.  Aliter  se  res  habet  cum  aquis  mineralibus  gas  for* 
mia  tenentibus,  imprimis  si  haec  majoris  esse  debeant 
voluminis,  quam  sub  cmmuni  atmosphaerae  pressione 
possibile  sit ; pro  aquis  huiusgeneris  parandis  machinae 
Compressoriae  necessariae  sunt- 

ln  compositione  aquarum  mineralium  sequentia  ob* 
«ervanda  Veniunt : 

1.  Principia  aquae  parandae  constitutiva  rite  tlo- 
scantur;  innotescunt  haec  e recte  instituta  analysi  che* 
mica.  - — 

2.  Quantitas  pralium  constitutivarum  et  modus  inix- 
tinnis  id  est:  mutua  partium  ad  se  invicem  proportio  et 
relatio  summa,  qua  tieri  potest,  observentur  diligentia. 

V 


Partes  constitutivae  analysi  cl. emica  obtentae  aquain 
ntte  parandam  omnes  ingredi  debent,  nulla  igitur  ha- 
rum pro  superflua  habenda.  Hoc  in  effectum  deducere 
res  saepe  admodum  audua  est;  in  aquis  enim  minerali- 
bus non  paucae  continentur -substantiae , quae  post  eva: 
portitionem  aquae  naturalis  residuae  aqua  deslilata  non 
solvuntur ; ad  has  referuntur : Carbonates  cum  basi 

terrea,  et  metallica,  item  silica.  Qui  igitur  aquam 
artificialem  parare  volens  partes  has  directe  aquae  mis- 
ceret , in  labyrintho  versaretur,  ad  quem  evitandum  se-  , 
quenti  procedat  ratione  : Sales  aquam  quantitate  ma- 
jore ingrediendi  in  statu  sicco  ponderentur ; ex  his  sul- 
fas  et  earbonas  natri , ut  quantitas  horum  rite  determi- 
nari queat,  prius  in  altiori  temperatura  ad  candescen- 
tiam  urantur.  — Murias  sodae  ita , prout  in  quaestu  oc- 
currit pro  aquis  parandis  adhiberi  nequit,  depurandus 
igitur  est , et  dein  quantitas  determinanda.  — Silica 
ctim  additamento  quodam  e:  g.  natro  prius  ad  candes- 
centium urdnda,  et  qua  talis  aqua  in  sie  dictum  liquo- 
rum silicum  solvenda.  — • Sales  cum  basibus  terreis  ut 
H e n r i observavit  in  statu  hydrato  solvuntur  ; sic  suc-  I 
'cedit  carbonatis  magnesiae  sat  magnam  solvere  quantita- 
tem, quod  Henri  sequenti  instituit  modo : Solutioni 
sulfatis  magnesiae  valde  dilutae  addit  congeuaut  solu- 
tionis carbonatis  kali  aeque  valde  dilutae  quantitatem. 
.Praecipitato,  calore  promovendo,  orto,  solutio  decan- 
tatur, illudque  tamdiu  lavatur,  quousque  opus  est,  tuni 
ad  pannum  colatorium  ponatur,  ut  liquidum  superabun- 
dans  exstillet,  hoc  facto  portio  e praecipitato  in  cru- 
cibulo  siccatur  ut,  resciatur  , quantum  corpus  hydratumi 
de  terra  magnesia  teneat.  Hoc  facto  quantitas  corporis 
hydrati  determinata  ad  vas  Certae  capacitatis  aqua  re- 
pletum ponitur  quae  nunc  gas  4-  carbonico,  sed  lente  et 


siib  continua  agitatione  impraegnatur.  — Sales  martia- 
les  oxydulati  in  statu  soluto  haud  bene  asservantur,  nara 
mox  accessum  aeris  atra,  qui  impediri  nequit,  in  oxyda 
vertuntur,  quare  ferrum  sub  forma  sulfatis  ferri  crystali- 
sati  aquis  addendum,  et  quidem  tum  solum,  postquam 
nqua  g as  carbonico  impraegnata  est.  Vel  limatura  ferri 
in  contactum  cum  aqua  gas-  carbonico  abuntante  ponitur. 
Methodum  facilem  aquam  ferro  impraegnandi  docuit 
professor  Hare,  qui  pecuniam  argenteam  et  laminas  fer- 
ri sibi  alternatim  cum  aqua  superimposuit;  haec  mox 
colorem  flavicantem  acquisivitet  intra  24  horas  flocci  o- 
xido  ferri  constantes  in  ea  cernebantur;  aqua  sic  parata 
ad  separandos  floccos  filtratur;  et  aquae. acido  carbonico 
prius  iam  impraegnatae  additur.  Methodo  hac  scaturigo 
magna  pro  aqua  martiali  paranda  obtinetur. 

4.  Quidquid  aquam  artificialem  ingreditur,  id  in  sta- 
tu soluto  ^sit  oportet,  et  observetur  ordo,  iuxta  quem 
substantiae  (prius  aqua  solvendae)  aquae  artificiali  ad- 
dantur; sic  solutio  terrarum  muriaticarum  aquae  artifi- 
ciali non  est  prius  addenda,  quam  solutio  alcalium,  et 
prius  quam  haec  gas  + garbonico  statueretur,  nam  con- 
trariis sub  rerum  circumstantiis  terra  calcaria,  ob -t- mu- 
riaticum natro  iunctum  se  cum  + carbonico,  prius  natro 
unito,  in  carbonatein  calcis  neutrum  iunget,  qui  solutu 
difficillimus  qua  pulvis  crystallinus  fundum  vasis  petit. 
Si  vero  prius  natrum  per  additum  gas  carbonicum  inbi- 
carbonatem  vertatur,  ortus  tunc  bicarbonas  quoque  cal* 

cis  aqua  facile  solvitur  et  in  unione  cbemica  retinetur. 

« / \ 

5.  Attentione  summa  digna  est  temperatura  aquae, 
ab  hac  modus  unionis  partium  constitutivarum,  et  dura* 
tio  unionis  huius,  in  qua  partes  permanent,  dependet- 
In  temperatura  non  solum  caloris  gradus  , verum  et  du- 
ratio  eiusdem  respicienda  est.  A diversitate  temperatu* 

$»e  id  quoque  repetendum  venit,  quod  aquae  minerale*, 
quoad  mixtionem  partium  sibi  adfiues  diversam  in  orga- 
nismum animalem  exserant  efficaciam, 

G.  Denique  attendendum  ad  circumstantias  et  con- 
ditiones, sub  quibus  aquae  minerales  naturales  oriuntur 
ab  illis  enim  partium  constituentium  qualitas  ct  mixti u 
pendet. 

Commoda  ex  aquis  miner,  artificialibus  profluen- 
tia sunt: 

Aquae  min.  artificiales  necessitatibus  aegri  ita  at- 
temperari valent , ut , si  circumstantiae  id  exposcant, 
aquae  fortiores,  debiliores',  imo  novae,  individualitati 
aegri  accommodae  parari  queant.  Aeger  curam  hanc  su- 
scepturus parcit  expensis,  tempori,  et  longo,  quod  secus 
suscipiendum  foret,  itineri.  — Aquae  minerales  natura- 
les, quarum  scaturigines  saepe  multum  ab  invicem  remo- 
tae sunt,  per  artificiosam  earum  constructionem  plures 
simul  eodem  tempore  loco  uno  in  usus  aegri  converti  va- 
lent. — Morbus  saepe  ita  constitutus  est,  ut  aeger  itine' 
ri  cumprimis  longo  accingere  se  nequeat,  aqua  vero  mi  - 
neralis,  cuius  usus  indicatus  est,  transportatione  de  primi 
gena  partium  constitutivarum  mixione  pluri ftium  amit- 
tat, ut  hoc  cum  aqua  minerali  calida  evenire  solet ; an 
non  in  hoc  quoque  casu  insigne  largietur  medico  aqua  ar- 
tificialis surrogatum  ? — Summum  denique  aegris  adfe- 
runt  aquae  artificiales  emolumentum  respectu  eo:  quod 
medici , quorum  consiliis  aegri  hucusque  usi  sunt,  qui- 
que naturam  morbi  iam  rite  noscunt,  curam  ulteriorem 
dirigere  valeant. 

Necessarium  tamen  est,  ut  si  res  domesticae  aliae- 
que  id  admittant  ctreumstantiae  aeger  usum  aquae  mi- 
neralis loco  a domo  «ua  aliquantum  remoto,  amoeno. 

«ere  puro  praedito  penes  commotionem  corporis  mode- 
ratam curis  domesticis  solutus  animo  paccato,  hilariqu» 
aucipiat ; sic  nisi  optatum  in  aqua  possidebit  remedium.. 

B.)  In  Specie. 

Praemissa  de  constructione  aquarum  mineralium 
Doctrina  generali,  ad  specialia  quaedam  descendo  de* 
scribens  methodos  aquas  minerales  quasdam  artificiali* 
ter  parandi,  quarum  illae,  quae  gas  + carbonicum  tenent, 
seu  sic  dictae  acidulae  machinis  nisi  compressoriis  in 
auxilium  vocatis  parari  queunt,  excepta  aqua  carboni* 
ca  amara,  de  qua  infra. 

De  acidulis  artificialiter  parandis. 

In  paratione  harum  attendendum  est  ad  sequentia  5 

1.  Gas  acid.  carbonicum,  quod  acidulae  chemico 
unitum  habent,  quam  citissime,  facillime  et  quantum 
fieri  potest,  pretio  parvo  paretur. 

2.  Gas  acid.  carbonicum  e corpore  quodam  pro- 
cessu chemico  extricatum  pressione  3 v.  4 atmosphaera- 
rum  commode  et  sine  iactura  comprimatur  , ac  aquae 
substantias  hanc  ingrediendas  iam  prius  solutas  tenenti 
chemice  uniatur. 

Quod  primum  attinet,  varia  proponuntur  corpora,  e 
quibus  gas  + carbonicum  extricandum  sit,  creta  in  finem 
hunc  adhiberi  quidem  posset,  sed  non  acido  sulfurico, 
verum  muriatico  deconiponenda  est , ortus  enim  sulfas 
calcis  massam  adeo  compactam  constituit,  ut  operatione 
peracta  vix  e vase  ablui  queat.  Melior  est  methodus  gas 
+ carbonicunie  cineribus  medio  acidi  sulfurici  diluti  ex- 
tricandi, parando  nempe  e cineribus  per  cribrum  prius 
traiectis  lixivium,  ex  quo  gas  -4-  carbonico  expulso,  rema- 
net in  vase  sulfas  kali,  qui  iterata  solutione  evaporatio- 
ne et  erystallisationo  depuratus  in  usus  quoque  converti 

valet.  Purius  gas  4-  carbonicum  per  fermentationem  pari»  • 
tium  Vegetabilium  obtinetur,  ast  processus  hic  lente  con- 
tingit. — 

Secundo  in  acidulis  parandis  necessarium  est,  ut  gas 
H-earbonicum  processu  chemico  evolutum  3 vel  i atmos- 
phaernrum  aquae  uniatur.  Scopus  hic  assequitur,  si  gas 
+ carbonicum  in  apparatu  congruo  (infra  commemorando) 
sufficienti  quantitate  extricetur,  nullaque  illi  pro  exitu 
via  patente  longiori  tempore  cum  aqua  in  contactu  ser- 
vetur, ut  sic  sensim  illud  ab  aqua  absorbeatur  ; scopo 
hoc  spatio  unius  vel  ad  summum  duarum  horarum  po- 
tietur is,  qui  apparatum  ita  construit,  ut  hic  parumper 
exagitari  queat ; per  quod  gas  -f-  carbonicum  cumfpluribus 
uquae  particulis  in  contactum  positum  citius  ab  illa  ab- 
sorbebitur. Priusquam  tamen  aqua  gas  -f-  carbonico  im- 
praegnetur, substantiae,  quae  aquam  ingredi  debent,  et 
quae  ex  analysi  chemica  inotescunt,  praeviae  in  aqua 
solutae  sint  oportet.  Quod  vero  aquam  gas  + carbonico 
saturandam  concernit,  haec  fluviatilis  esse  potest,  dum- 
modo frigida  sit,  qua  talis  enim  gas  carbonicum  facilius 
absorbet,  absorbtumque  firmius  tenet. 

Parata  acidula  necessarium  est,*ut  commode  et  sine 
iactura  gas  H-  carbonici  in  lagenas  evacuetur,  hunc  in  fi- 
nem necessarium  est,  ut  epistomium  vasis,  per  quod  aci- 
dula effluit,  non  immediate  orificio  lagenae,  verum  tu- 
bo applicetur  cylindrico,  qui  Ia_genae  acidula  replendae 
fundum  fere  attigat;  sic  minimum  de  gas -t- carbonico 
perditur.  — 

Apparatus  pro  acidulis  parandis  Dr.  H.  Schmidcom- 
plures_descripsit,  qui  tamen  tum  nimium  complicati,  et 
hinc  frequenter  reparandi ; tum  vero  magno  nisi  pretio 
comparandi  sunt.  Finis  idem  cito,  et  commode  assequi- 
tur apparatu  etiam  simplici  secundupi  Professorem  Jed- 

lik  vasis  tribus  cupreis  interne  stanno  (excepto  primo) 
obductis  constante ; in  quorum  primo  adfuso  prius  per 
orificium  alterum  -fsulfurico  dii.  per  alterum  vero  embolo 
provisum  (ne  gas-t-  carbonicum  iacturam  patiatur)  lixivio 
gas+  carbonicum  paratur,  paratumque  per  tubum  commu- 
nicantem ad  vas  secundum  minus  aqua  parca  tenens 
quantitate  (ut  hic  gas  -+-  carbonicum  + sulfuroso  ei  adhae- 
rente privetur,  et  quasi  lavetur)  derivatur ; hinc  dein  per 
similem  tubum  fundum  fere  vasis  tertii  attigentem  ad 
vas  tertium  maius  defertur;  ubi  compressum  in  conta- 
ctum cum  aqua  substantias  alias  iam  solutas  tenente  po- 
nitur ab  illa  sensim  absorbendum ; absorbtio  accelera- 
tur, si  ut  supra  dixi,  apparatus  ita  structus  sit,  ut  mo- 
derate exagitari  queat , Porro : vasa  duo  ultima  ad  vi- 
dendam gas  + carbonici  pressionem  gasoinetro  provisia  sint 
oportet.  Refert  hoc  tucum  capillarem  vitreum  uno  fie 
clausum,  altero  apertum,  guttulam  mercurii  vivi  tenen- 
tem, quae  pressione  aucta  ascendit,  illa  vero  decrescente 
descendit.  Constructio  gasometri  sequenti  fit  ratione : Tu- 
bus capillari^  lente  incalescendus  est,  finisque  huius 
apertus  hydrargyro  vivo  atplicandus ; sub  refrigeratione 
tubi  capillaris  prsssione  admosphaerae  guttula  hydragy- 
ri  vivi  in  tubum  urgetur,  ob  angustam  tubi  capillaris  a- 
perturam  non  amplius  excidenda.  Denique  omnia  tria 
vasa  parte  sua  inforiore  epistomiis  provisa  sint,  ut  con- 
tenta evacuari  queant.  Acidulae  sic  paratae  lagena  5 xr. 
val.  constat.  Est  insuper  gas  carbonico  acidula  naturali 
ditior  saporis  gratissimi  ita,  ut  teste  Professore  Jedlik, 
qui  eam  semel  bibit,  naturalem  nunquam  optaturus  sit. 

Aqua  carbonica  amara. 

(Das  kohlensaure  Bitterwasser.) 

Hanc  in  circulo  suo  primus  adhibuit  Dr.  H.  Meyer, 
qui  eam  sequenti  paravit  ratione:  in  unciis  18  aquae  de' 
stilatae  apparatus  ope  gas-+-  carbonico  impraegnatae  solvit 
drachmas  duas  sulfatis  magnesiae,  et  bicarbonatis  sodae 
drachmam  semis.  Secundum  leges  affinitatis  oriuntur  sa* 
les  tres ; sulfas  natri , sulfas  magnesiae,  et  bicarbonas 
magnesiae.  Methodum  facillimam,  simplicissimam  et  si- 
ne omni  apparatu  aquam  hanc  parandi  docuit  Pharma- 
copoeus  Wiirtzler,  qui  in  aquae  destil.  simpl.  unciis 
18,  lagena  exceptis,  solvit : carbonatis  magnesiae  grana 
48  ; bicarbonatis  sodae  drachmam  semis  Acidi  sulfurici 
dii.  secundum  pbarmacopoeam  austriac.  drachmas  septem. 
Mixta  exagitentur  in  lagena  rite  obturata.  Hac  ratione 
oriuntiir  sales  tres  supra  descripti,  et  aqua  destil.  sine 
omni  apparatu  gas  + carbonico  ditissime  impraegnatur 
ita,  ut,  dum  occasione  eongressus  Medicinae  Doctorum 
et  aliorum  naturae  scrutatorum  mense  maio  a.  c.  Pesti- 
ni  celebrati  Professor  Tognio  aquam  hanc  publice  pa- 
raret. epistomium  lagenae  ad  altitudinem  3 — 4orgiarum 
prosiluerit. 

Characteres  aquae  carb.  amarae  i- est  pellucida,  sa- 
poris pungentis  amari;  tenet  in  unciis  18  aquae  dest. 
pollices  cubic,  49  do  gas  -H  carbonico. 

Phannacodynainia : alvum  miti  modo  movet,  secre- 
tionem in  tubo  Intestinali  auget,  hinc  longiori  tempore 
penes  diaetam  congruam  adhibita  plethoram,  orgasmum 
infractus  incipientes;  adipis  accumulationem  tollit ; vel 
incommoda  a malis  his  derivanda  egregie  mitigat.  — Sum- 
mam in  specie  aqua  haec  exserit  efficatiam  in  plcthora 

abdominali  sexu*  aequioris  cum  rubore  faciei,  cumpri- 
mis narium;  maculis  capitis , colli  iuncla.  — Ob  tam 
insignem  efficaciam  (tygna  est  aqua  haec , ut  in  praxi 
mediea  frequenter  adhibeatur. 

Aq  ua  bicaibonatis  magnesiae  artificialis. 

Paratur  secundum  Struve:  Carbonatis  magnesiae 
grana  428  in  aquae  dest  apparatus  ope  gas  -+-  carbonico 
impraegnatae  Unciis  16  solvendo.  Oritur  hic  bicarbo- 
nas  magnesiae.  Characteres : est  pellucida , saporis 
grati , parum  amari  palatum  grate  veliicantis.  Magne- 
sia forma  liquida  adhibita  a ventriculo  etiam  debili  bene 
fertur,  citiusque,  facilius,  et  sine  incommodis  agit, 
quam  forma  pulveris. 

P h a r m a c o d y n a m i a : est  leniter  solvens , aci- 
dum primarum  viarum  egregie  absorbens , alvum  modo 
lenissimo  movens,  quod  in  individuis  teneris  summae 
est  efficaciae.  Adhibetur  bono  cum  effectu:  in  acidi- 
tate  primarum  viarum,  hincque  orta  pyrosi;  (ad  statum 
hunc  tollendum  unum  saepe  aquae  poculum  sufficit)  in  do- 
loribus abdominis  infantum  ab  aciditate  primarum  viarum 
repetendis.  Agit  quoque  in  lac  matris  et  nutricis  ita,  ut 
abnormem  in  his  lactis  conditionem,  aciditatem  prima- 
rum viarum  , vomitum , et  exanthemata  saepe  producen- 
tem egregie  corrigat;  demonstratur  id  eo,  quod  nutrice 
mutata  mala  nunc  memorata  tollantur.  In  casu  simili 
Lnciae  4 — 8 aquae  bicarbonicae  magnesiae  bis  de  die 
tfumtae  intra  breve  tempus  indolem  lactis  pravam  tollunt. 

Aqua  selter  artificiales. 

Haec , ut  analysis  chemica  ad  fontem  instituta  do- 
tet, tenet  in  libra  aquae:  16"  ctib.  gas  -P  carbonici ; 


23 

17!  gr.  iunriatis  sodae;  6 gr.  natri  carbonici  ; 3V2  gr 
terrarum  carbonicarum , et  minimam  carbonatis  ferri 
quantitatem.  Aqua  Selter  in  quaestu  occurrens  exi- 
guam gas  + carborici  habet  quantitatem , tum  ob  ma- 
lam vasa  implendi  methodum,  tum  ob  orificium  vasis 
rite  non  obstructum  ;ferri  vero  in  aqua  Selter  in  quaestu 
occurrente  nullum  est  vestigium,  partim,  quod  gas  -f- 
carbomcum  ferrum  antea  solutum  tenens  maxima  ex 
parte  fngatum  sit;  partim  vero  quod  exigua  etiam  aeris 
atmospliaerici  quantitate  vase  cententa  oxydulum  ferri  ' 
in  oxydum  mutatum  fundum  petat.  Hinc  praestat  aquam 
hanc  arte  parare ; quae  sic  parata  nullum  quidem  fer- 
rum (quod  nec  naturalis  habet,  cum  id,  ut  paulo  ante 
dictum,  praecipitetur)  verum  de  gas  -f-  carbonico  multo 
plus , ac  naturalis  tenet.  — 

i ‘ > 

Paratur  aqua  Selter;  in  libra  aquae  destil:  gas  + 
carbonico  imbutae  solvendo  natri  carbonici , magnesiae 
carb ; muriatis  sodae  quantitatem  supra  definitam. 

Characteres:  est  pellucida  , saporis  grati , aci. 
diusculi,  parum  salsi  palatum  stimulo  grato  vellicantis- 

Fharmacodynamia:  Est  leniter  solvens , dia- 
phoresim  , diuraesim  movens  ; antisepticum  , antispasti- 
cum,  Facile  tamen  cogestiones  versus  caput  et  poetus 
causando,  hominibus  in  haemorrhagias  uti : hemoptoe 
dispositis  male  conducit.  Adhibetur  cum  fructu:  in  ha- 
bituali imo  pertinaci  alvi  constipatione  (interne  vel  forma 
clysmatis)  in  feminis  debilibus  hysthericis , in  quibus 
ob  debilitatem  omnia  laxantia  contraindicata  sunt.  In- 
stasibus,  infarctibus.  Ob  virtutem  diaphoreticam , diu- 
raeticam  in  rheumate,  arthritide,  hydrope  a suppressa 

tutis  transpirationc  derivando ; m morbis  organorum 
uropoeticorum : dyschuria,  ischuria  etc. : in  febri  bi- 
bliosa , ictero , morbisque  omnibus  a polycholia  repeten- 
tendis.  — In  febribus  intermittentibus  sub  stadio  sudo- 
ris sumta  crisim  per  sudorem  insignitur  promovet.  — 
Magnae  denique  est  efficaciae  cum  lacte  calido  hausta  in 
in  phthysi  laryngea,  tracheali,  pulmonali.  — 

Theses  defendendae 


1.  Aquae  minerales  artificiales  virtute  medica  fllis  na; 
turalibus  parum  cedunt , imo  certis  sub  circumstas 
tiis  naturales  superant. 

1.  Medicus  est  homo  omnium  populotum,  omnium 
temporum,  alibi  alia  iura,  alii  mores;  sed  Medi* 
cina  eadem. 

3.  Concisio  cataractae  non  minus,  quam  extractio 

curam  sistit  radicalem-  , 

4.  Non  aetas  , sed  iudicium  facit  medicum. 

5.  Vis  naturae  medicatrix  necessitatem  medicinae  non 
'Subvertit. 

6.  Suminum  variolae  prophylacticum  in  vaccina  ha- 
bemus. 

7.  Humanitate  medicus  saepe  aegro  plus  prodest  ( 
quam  medicina. 

8.  Sectiones  pathologicae  nunqttam  a medico  negli* 
gendae. 

9.  Aqua  frigida  praestans  in  morbis  quibusdam  est  re- 
medium pro  universali  tamen  haud  habenda. 

10-  Ex  oculo  legenda  animi  corporisque  sanitas.  

11.  Vinum  Tokajense  est  cardiacum  facile  princeps. 


